ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση άδειας Ιδιωτικού Σχολείου Πρωτοβάθμιας Εκπαίδευσης - Νηπιαγωγείου.
Ίδρυση Εργαστηρίου του Τμήματος Διεθνών και
Ευρωπαϊκών Οικονομικών Σπουδών της Σχολής
Οικονομικών Επιστημών του Πανεπιστημίου Δυτικής Μακεδονίας με τίτλο «Διεθνής Επιχειρηματι-
κότητα, Ηθική και Δεοντολογία και Διπλωματία».
Διαπιστωτική πράξις υπαγωγής των Ιερών Κοιμητηριακών Ναών Παμμεγίστων Ταξιαρχών πό-
λεως Λευκάδος, Αγίου Δημητρίου Πηγαδισάνων
και Αγίας Μαύρας Σύβρου στην Ιερά Μητρόπολη
Λευκάδος και Ιθάκης.
ΑΠΟΦΑΣΕΙΣ
Αριθμ. 27379/Ν1
(1)
Ανάκληση άδειας Ιδιωτικού Σχολείου Πρωτοβάθμιας Εκπαίδευσης - Νηπιαγωγείου .
Η ΥΦΥΠΟΥΡΓΟΣ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
Έχοντας υπόψη:
1. Τις διατάξεις της υποπαρ. Θ4 (περ. 1γ) της παρ. Θ του
άρθρου πρώτου του ν. 4093/2012 (Α’ 222).
2. Την υπό στοιχεία 147790/Δ1/13-9-2016 (Β΄ 3012)
υπουργική απόφαση χορήγησης άδειας Ιδιωτικού Σχολείου Πρωτοβάθμιας Εκπαίδευσης- Νηπιαγωγείου στην
Κρητικού Ευγενία.
3. Την υπό στοιχεία ΥΠΑΙΘ 110550/Ν1/26-08-2020
αίτηση της Κρητικού Ευγενίας για ανάκληση της άδειας
λειτουργίας του ιδιωτικού νηπιαγωγείου ιδιοκτησίας της.
4. Την υπό στοιχεία 1614/Υ1/8-1-2020 απόφαση της
Υπουργού και των Υφυπουργών Παιδείας και Θρησκευμάτων (Β’ 8).
5. Το γεγονός ότι δεν προκαλείται δαπάνη σε βάρος
του κρατικού προϋπολογισμού από την παρούσα απόφαση, αποφασίζουμε:
Ανακαλούμε, μετά από αίτηση της ενδιαφερόμενης, από το σχολικό έτος 2020 - 2021 την υπό στοιχεία
147790/Ν1/13-9-2016 (Β΄ 3012) υπουργική απόφαση
χορήγησης άδειας Ιδιωτικού Σχολείου Πρωτοβάθμιας
Εκπαίδευσης - Νηπιαγωγείου στην Κρητικού Ευγενία,
το οποίο λειτουργούσε επί της οδού Τρωάδος 31 και
Σαραντόγλου 12 στη Ν. Φιλαδέλφεια.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 9 Μαρτίου 2021
Με εντολή Υφυπουργού
Η Γενική Γραμματέας Πρωτοβάθμιας,
Δευτεροβάθμιας Εκπαίδευσης και Ειδικής Αγωγής
ΑΝΑΣΤΑΣΙΑ ΓΚΙΚΑ
Ι
Αριθμ. 3777
(2)
Ίδρυση Εργαστηρίου του Τμήματος Διεθνών και
Ευρωπαϊκών Οικονομικών Σπουδών της Σχολής
Οικονομικών Επιστημών του Πανεπιστημίου Δυτικής Μακεδονίας με τίτλο «Διεθνής Επιχειρημα-
τικότητα, Ηθική και Δεοντολογία και Διπλωματία».
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του π.δ. 92/2003 «Ίδρυση Πανεπιστημίου Δυτικής Μακεδονίας» (Α’ 83).
2. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
3. Τις διατάξεις του Κεφαλαίου Γ’ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις» (Α’ 70).
4. Την υπ’ αρ. 137444/Ζ1/6-9-2019 απόφαση της
Υπουργού Παιδείας και Θρησκευμάτων με θέμα «Διορισμός Πρύτανη και Τεσσάρων (4) Αντιπρυτάνεων του
Πανεπιστημίου Δυτικής Μακεδονίας» (Υ.Ο.Δ.Δ. 709).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1266
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
5. Την παρ. 2 του άρθρου του άρθρου 13 του ν. 4485/
2017 «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»
(Α’ 114).
6. Τις διατάξεις των άρθρων 1, 2, 3 και 4 του ν. 3794/
2009 «Ρύθμιση θεμάτων του πανεπιστημιακού και τεχνολογικού τομέα της ανώτατης εκπαίδευσης και άλλες
διατάξεις» (Α’ 156), όπως τροποποιήθηκε και ισχύει.
7. Τις διατάξεις των παρ. 22α και 24 του άρθρου 80,
της παρ. 3 του άρθρου 81, των παρ. α και γ του άρθρου
5 του ν. 4009/2011 «Δομή, λειτουργία, διασφάλιση της
ποιότητας των σπουδών και διεθνοποίηση των ανώτατων εκπαιδευτικών ιδρυμάτων» (Α’ 195).
8. Τις διατάξεις του άρθρου 96 του ν. 4310/2014 «Έρευνα, Τεχνολογική Ανάπτυξη και Καινοτομία και άλλες
διατάξεις» (Α’ 258).
9. Τις διατάξεις των άρθρων 28 και 29 του ν. 4485/2017
«Οργάνωση και λειτουργία της ανώτατης εκπαίδευσης,
ρυθμίσεις για την έρευνα και άλλες διατάξεις» (Α’ 114).
10. Την υπό στοιχεία 117/29-07-2020 Θέμα ΣΤ5 απόφαση της Συγκλήτου του Πανεπιστημίου Δυτικής Μακε-
δονίας επί του εκτός ημερησίας θέματος «Συγκρότηση
προσωρινής Συνέλευσης του Τμήματος Διεθνών και
Ευρωπαϊκών Οικονομικών Σπουδών».
11. Την υπ’ αρ. 2343/07-01-2021, με ΑΔΑ 6Ξ9Τ469Β7Κ5ΘΣ, πράξη του Πρύτανη του Πανεπιστημίου Δυτικής
Μακεδονίας «Συγκρότηση της προσωρινής Συνέλευσης
του Τμήματος Διεθνών και Ευρωπαϊκών Οικονομικών
Σπουδών (με έδρα την Κοζάνη) της Σχολής Οικονομικών
Επιστημών του Πανεπιστημίου Δυτικής Μακεδονίας».
12. Την απόφαση της Συνέλευσης του Τμήματος
Διεθνών και Ευρωπαϊκών Οικονομικών Σπουδών από τη
συνεδρίαση υπ’ αρ. 4/12-02-2021.
13. Την απόφαση της Συγκλήτου του Πανεπιστημίου Δυτικής Μακεδονίας (στη συνεδρίαση υπ’ αρ. 135/
10-03-2021) για την έγκριση ίδρυσης εργαστηρίου με
τίτλο: «Διεθνής Επιχειρηματικότητα, Ηθική και Δεοντολογία και Διπλωματία» στο Τμήμα Διεθνών και Ευρωπαϊκών
Οικονομικών Σπουδών της Σχολής Οικονομικών Επιστημών του Πανεπιστημίου Δυτικής Μακεδονίας.
14. Το γεγονός ότι δεν έχει εκδοθεί ακόμα το προεδρικό διάταγμα της παρ. 10 του άρθρου 28 του ν. 4485/2017
(Α΄114).
15. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού
και του προϋπολογισμού του Πανεπιστημίου Δυτικής
Μακεδονίας, αποφασίζει:
Την ίδρυση εργαστηρίου με τίτλο «Διεθνής Επιχειρηματικότητα, Ηθική και Δεοντολογία και Διπλωματία» στο
Τμήμα Διεθνών και Ευρωπαϊκών Οικονομικών Σπουδών
της Σχολής Οικονομικών Επιστημών του Πανεπιστημίου
Δυτικής Μακεδονίας, ως εξής:
Άρθρο 1
Ίδρυση - Σύσταση
Ιδρύεται στο Τμήμα Διεθνών και Ευρωπαϊκών Οικονομικών Σπουδών του Πανεπιστημίου Δυτικής Μακεδονίας
εργαστήριο με την επωνυμία «Εργαστήριο: «ΔΙΕΘΝΗΣ
ΕΠΙΧΕΙΡΗΜΑΤΙΚΟΤΗΤΑ, ΗΘΙΚΗ ΚΑΙ ΔΕΟΝΤΟΛΟΓΙΑ ΚΑΙ
ΔΙΠΛΩΜΑΤΙΑ» (εφεξής: Εργαστήριο).
Το Εργαστήριο ανήκει οργανικά στο Πανεπιστήμιο
Δυτικής Μακεδονίας και εποπτεύεται από τη Σύγκλητο
διά της Επιτροπής Ερευνών του Πανεπιστημίου, ενώ υποστηρίζεται κατά περίπτωση από τον Ειδικό Λογαριασμό
Κονδυλίων Έρευνας του Πανεπιστημίου με Επιχειρήσεις.
Άρθρο 2
Έδρα
Η έδρα του «Εργαστήριο: ’’ΔΙΕΘΝΗΣ ΕΠΙΧΕΙΡΗΜΑΤΙΚΟΤΗΤΑ, ΗΘΙΚΗ ΚΑΙ ΔΕΟΝΤΟΛΟΓΙΑ ΚΑΙ ΔΙΠΛΩΜΑΤΙΑ’’»
βρίσκεται στο Τμήμα Διεθνών και Ευρωπαϊκών Οικονομικών Σπουδών της Σχολής Οικονομικών Επιστημών του
Πανεπιστημίου Δυτικής Μακεδονίας.
Άρθρο 3
Σκοπός
Α. Το Εργαστήριο έχει ως σκοπό:
α. Την κάλυψη σε προπτυχιακό και μεταπτυχιακό επίπεδο των ερευνητικών (αλλά και διδακτικών) αναγκών
του Τμήματος Διεθνών και Ευρωπαϊκών Οικονομικών
Σπουδών του Πανεπιστημίου Δυτικής Μακεδονίας,
καθώς και άλλων τμημάτων του Πανεπιστημίου, σε
θέματα που εμπίπτουν στα γνωστικά αντικείμενα του
Εργαστηρίου, όπως αυτά προσδιορίζονται στο άρθρο 1
του παρόντος.
β. Την ανάπτυξη και προώθηση των διδακτικών και
ερευνητικών αναγκών των μελών Δ.Ε.Π. του Τμήματος
Διεθνών και Ευρωπαϊκών Οικονομικών Σπουδών του
Πανεπιστημίου Δυτικής Μακεδονίας.
γ. Την ανάπτυξη ερευνητικών δραστηριοτήτων και τη
διεξαγωγή συναφών μελετών στους τομείς δραστηριότητας του Εργαστηρίου.
δ. Την εξυπηρέτηση κοινωνικών αναγκών κυρίως μέσω
παροχής συμβουλευτικών υπηρεσιών, γνωμοδοτήσεων
ή και εκπαίδευσης και κατάρτισης σε θέματα του επιστημονικού χώρου του Εργαστηρίου.
ε. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, καθώς και την πραγματοποίηση δημοσιεύσεων και εκδόσεων και την πρόσκληση
Ελλήνων και ξένων αναγνωρισμένων επιστημόνων και
άλλων προσωπικοτήτων.
στ. Τη συνεργασία κάθε μορφής με κέντρα ερευνών και
ακαδημαϊκά ιδρύματα της ημεδαπής και της αλλοδαπής,
εφόσον οι επιστημονικοί στόχοι, συμπίπτουν, συμβαδίζουν ή/και αλληλοσυμπληρώνονται με εκείνους του
Εργαστηρίου.
ζ. Τη συνεργασία με φορείς του δημόσιου τομέα, οργανισμούς τοπικής αυτοδιοίκησης, επιστημονικούς και
κοινωνικούς φορείς, καθώς και διεθνείς οργανισμούς
και οργανώσεις, ώστε να συμβάλουν στην υποβολή
προτάσεων για τη μελέτη και ανάπτυξη εναλλακτικών
μεθόδων αντιμετώπισης προβλημάτων που ανήκουν
στα ερευνητικά ενδιαφέροντα του Εργαστηρίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
η. Την παροχή υπηρεσιών κατά τα προβλεπόμενα στο
π.δ. 159/1984 (Α’ 53).
θ. Τη διεξαγωγή εφαρμοσμένης έρευνας στον επιστημονικό χώρο που άπτεται του Εργαστηρίου.
ι. Τη στήριξη των προπτυχιακών και κυρίως των μεταπτυχιακών και διδακτορικών, σπουδών, του Τμήματος
Διεθνών και Ευρωπαϊκών Οικονομικών Σπουδών του
Πανεπιστημίου Δυτικής Μακεδονίας.
ια. Την ανάπτυξη Βάσης δεδομένων σχετικά με τα γνωστικά αντικείμενα που καλύπτει το Εργαστήριο.
Β. Οι στόχοι του Εργαστηρίου επιτυγχάνονται ενδεικτικά μέσα από τις ακόλουθες δραστηριότητες:
1. Την εκπόνηση αναπτυξιακών ερευνών, μελετών,
προγραμμάτων και αξιολόγηση αναπτυξιακών έργων
και πολιτικών στην Ελλάδα και στο εξωτερικό εφόσον
οι επιστημονικοί στόχοι, συμπίπτουν, συμβαδίζουν και
αλληλοσυμπληρώνονται με εκείνους του Εργαστηρίου,
με χρηματοδότηση ιδιωτικών και δημόσιων φορέων και
σε συνεργασία με Εθνικούς και Διεθνείς Οργανισμούς,
ιδίως της Ευρωπαϊκής Ένωσης.
2. Τη συμμετοχή σε εθνικά ή σε διεθνή ερευνητικά,
εκπαιδευτικά και αναπτυξιακά προγράμματα.
3. Τη συμμετοχή των μελών του Εργαστηρίου σε συνέδρια στην ημεδαπή ή στην αλλοδαπή και παρουσίαση
των ερευνητικών τους εργασιών.
4. Τη συνεργασία με φορείς του δημόσιου και του ιδιωτικού τομέα.
5. Την ανάπτυξη συνεργασιών με άλλα εργαστήρια της
Ελλάδας ή του εξωτερικού, με ακαδημαϊκά ιδρύματα,
ερευνητικά κέντρα και ινστιτούτα, διεθνείς και εθνικούς
οργανισμούς, καθώς και με ιδιωτικούς φορείς.
6. Την παροχή εκπαιδευτικής και σεμιναριακής διδασκαλίας.
7. Την πραγματοποίηση συνεδρίων και συναντήσεων
εργασίας.
8. Τη συμμετοχή σε προγράμματα διά Βίου εκπαίδευσης/μάθησης.
9. Τη δημιουργία θερινών σεμιναριακών συναντήσεων.
10. Τη συγγραφή και έκδοση επιστημονικών άρθρων,
κειμένων εργασίας, μονογραφιών, βιβλίων κ.ά.
11. Τη δημοσίευση θεωρητικών και εφαρμοσμένων
μελετών στον επιστημονικό χώρο που καλύπτει το Εργαστήριο.
Άρθρο 4
Προσωπικό
Το Εργαστήριο στελεχώνεται από μέλη Δ.Ε.Π. του
Τμήματος Τμήμα Διεθνών και Ευρωπαϊκών Οικονομικών
Σπουδών του Πανεπιστημίου Δυτικής Μακεδονίας, που
το γνωστικό αντικείμενο της θέσης που κατέχουν εμπίπτει στα διδακτικά και ερευνητικά αντικείμενα του Εργα-
στηρίου, από μέλη του Ειδικού Διδακτικού Προσωπικού
(Ε.ΔΙ.Π.), Ειδικού Τεχνικού Εργαστηριακού Προσωπικού
(Ε.ΤΕ.Π.), Ειδικού Τεχνικού Προσωπικού (Ε.Τ.Π.) καθώς και
από μέλη του λοιπού επιστημονικού προσωπικού και του
διοικητικού προσωπικού που τοποθετούνται στο Εργαστήριο σύμφωνα με τις κείμενες νομοθετικές διατάξεις.
Άρθρο 5
Διοίκηση - Αρμοδιότητες
1. Το Εργαστήριο διευθύνεται από Διευθυντή που είναι
μέλος Δ.Ε.Π. αντίστοιχου γνωστικού αντικειμένου και
ανήκει στο Τμήμα Διεθνών και Ευρωπαϊκών Οικονομικών
Σπουδών του Πανεπιστημίου Δυτικής Μακεδονίας, με τη
διαδικασία που ορίζεται στον νόμο [άρθρο 29 ν. 4485/
2017 (Α’ 114)].
2. Ο Διευθυντής του Εργαστηρίου αναπληρώνεται σε
περίπτωση απουσίας ή κωλύματος από τον αναπληρωτή του, που είναι μέλος Δ.Ε.Π. αντίστοιχου γνωστικού
αντικειμένου και ανήκει στο Τμήμα Διεθνών και Ευρωπαϊκών Οικονομικών Σπουδών του Πανεπιστημίου Δυτικής
Μακεδονίας και ειδικότερα από το αρχαιότερο μέλος
Δ.Ε.Π. ξεκινώντας από την πρώτη Βαθμίδα και εξαντλώντας τις Βαθμίδες μέχρι και τη Βαθμίδα του επίκουρου,
ορίζεται δε με την ίδια διαδικασία που προβλέπεται για
τον Διευθυντή.
4. Ο Διευθυντής του Εργαστηρίου ασκεί τις αρμοδιότητες που προσιδιάζουν στη λειτουργία του, μεταξύ
των οποίων ενδεικτικά περιλαμβάνονται οι ακόλουθες
αρμοδιότητες:
α. τον συντονισμό του διδακτικού (προπτυχιακού - μεταπτυχιακού) και ερευνητικού έργου του Εργαστηρίου,
β. την κατάρτιση και την υποβολή στη Συνέλευση
του Τμήματος του ετήσιου προγράμματος λειτουργίας
του Εργαστηρίου και η μέριμνα για την τήρηση και την
εφαρμογή του,
γ. τη μέριμνα για τη στελέχωση του Εργαστηρίου με
το αναγκαίο προσωπικό, την οικονομική διαχείριση των
πόρων και την κατανομή των χώρων του Εργαστηρίου,
δ. την εισήγηση στη Συνέλευση του Τμήματος για τον
ορισμό των υπευθύνων για τα αναλώσιμα υλικά και τον
κινητό εξοπλισμό,
ε. την υποβολή στη Συνέλευση του Τμήματος του ετήσιου απολογισμού των δραστηριοτήτων,
στ. την υπογραφή κάθε εγγράφου που σχετίζεται με
το Εργαστήριο, και
ζ. γενικά την ευθύνη για την ομαλή λειτουργία του
Εργαστηρίου.
Άρθρο 6
Εγκατάσταση - Λειτουργία
1. Το Εργαστήριο εγκαθίσταται σε χώρο που παραχωρείται από το Πανεπιστήμιο Δυτικής Μακεδονίας σε αυτό
για τη διεξαγωγή του έργου του, και ειδικότερα για την
εγκατάσταση των οργάνων και του λοιπού εξοπλισμού
που είναι αναγκαίος για τη διενέργεια των εργαστηριακών ασκήσεων και των ερευνητικών προγραμμάτων.
Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον εσωτερικό κανονισμό λειτουργίας του Πανεπιστημίου Δυτικής Μακεδονίας. Στον
χώρο εγκατάστασης τοποθετείται πινακίδα με τον τίτλο
του Εργαστηρίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
2. Ο Διευθυντής ενημερώνεται πριν από τη διεξαγωγή
κάθε εργασίας, που γίνεται στο Εργαστήριο στα πλαίσια ερευνητικού προγράμματος ή άλλου έργου, που
έχει αποφασισθεί και καθορίζει την προτεραιότητα στη
χρησιμοποίηση οργάνων και χώρων, σε περίπτωση που
δεν υπάρχει σχετική απόφαση.
3. Ο Διευθυντής έχει την ευθύνη για την εν γένει λειτουργία του Εργαστηρίου, τη χρησιμοποίηση οργάνων
και υλικών που ανήκουν σ’ αυτό, την παραμονή των εργαζομένων (προσωπικού, φοιτητών, επισκεπτών), στους
χώρους, καθώς και στην προστασία των οργάνων και
εγκαταστάσεων του Εργαστηρίου από βλάβες.
4. Η χρησιμοποίηση του εξοπλισμού του Εργαστηρίου
επιτρέπεται μόνο στο προσωπικό του ή άλλους ερευνητές, που έχουν ειδική επί των οργάνων αυτών εκπαίδευ-
ση και εξουσιοδότηση από τον Διευθυντή αυτού.
5. Βιβλία, κινητά όργανα και σκεύη, τα οποία παραδίδονται για τη διεξαγωγή εργασιών, επιστρέφονται, μετά
τη χρησιμοποίησή τους, στην κατάσταση που είχαν παραδοθεί.
Άρθρο 7
Έσοδα και Πόροι του Εργαστηρίου
Τα έσοδα του Εργαστηρίου προέρχονται από:
α. την εκτέλεση ερευνητικών προγραμμάτων, που
πραγματοποιούνται για ίδιο λογαριασμό ή λογαριασμό
τρίτων,
β. τη διάθεση ερευνητικών και εν γένει επιστημονικών
προϊόντων,
γ. τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Δυτικής Μακεδονίας
για τους σκοπούς του Εργαστηρίου, εφόσον δεν τίθενται
όροι που αντιβαίνουν στον σκοπό του Εργαστηρίου και
του Πανεπιστημίου Δυτικής Μακεδονίας,
δ. τις πιστώσεις που διατίθενται στο Τμήμα Διεθνών και
Ευρωπαϊκών Οικονομικών Σπουδών του Πανεπιστημίου
Δυτικής Μακεδονίας κατά τον νόμο,
στ. τις ειδικές εισφορές και χρηματοδοτήσεις από
εθνικούς και διεθνείς οργανισμούς, δημόσιους και ιδιωτικούς φορείς, νομικά και φυσικά πρόσωπα, δημόσιες
επενδύσεις κ.λπ.,
ζ. από κάθε άλλη νόμιμη πηγή.
Άρθρο 8
Διαχείριση εσόδων - Κρατήσεις
1. Η διαχείριση των εσόδων του Εργαστηρίου γίνεται
από τον Ειδικό Λογαριασμό Κονδυλίων Έρευνας (ΕΛΚΕ)
του Πανεπιστημίου Δυτικής Μακεδονίας, σύμφωνα με
τον Κανονισμό του, από τον οποίο αποδίδεται προς το
Πανεπιστήμιο μέρος των εσόδων, κατ’ ανάλογη εφαρμογή της ισχύουσας νομοθεσίας.
2. Τα έσοδα από κάθε έργο μετά την αφαίρεση της
παρακράτησης υπέρ του Πανεπιστημίου Δυτικής Μακεδονίας και αφού καλυφθούν οι επιλέξιμες δαπάνες που
αναφέρονται στον προϋπολογισμό των έργων, μαζί με
άλλα έσοδα που προκύπτουν από πνευματικά δικαιώματα, δωρεές, προσφορές κ.λπ. θα χρησιμοποιούνται για
τη βελτίωση της ανταγωνιστικότητας του Εργαστηρίου
στον τομέα παροχής υπηρεσιών (υποδομή, αγορά εξοπλισμού, έκδοση φυλλαδίων κ.λπ.).
Για κάθε έργο παροχής υπηρεσιών ισχύουν οι προβλεπόμενες κρατήσεις του Πανεπιστημίου Δυτικής Μα-
κεδονίας.
Άρθρο 9
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα Βιβλία και στοιχεία:
- Βιβλίο πρωτοκόλλου (εισερχομένων και εξερχόμενων
εγγράφων).
- Βιβλίο περιουσιακών στοιχείων.
- Φάκελος οικονομικών στοιχείων κάθε έτους.
- Κατάλογος επιστημονικών βιβλίων, περιοδικών και
οργάνων.
- Αρχείο ερευνητικών προγραμμάτων.
- Βιβλίο μεταβολών προσωπικού.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από ειδικές διατάξεις ή κρίνεται απαραίτητο.
Άρθρο 10
Τίτλος - Σφραγίδα
1. Ο τίτλος του Εργαστηρίου είναι: Εργαστήριο: «ΔΙΕΘΝΗΣ ΕΠΙΧΕΙΡΗΜΑΤΙΚΟΤΗΤΑ, ΗΘΙΚΗ ΚΑΙ ΔΕΟΝΤΟΛΟΓΙΑ
ΚΑΙ ΔΙΠΛΩΜΑΤΙΑ». Αυτός ο τίτλος, καθώς και τα στοιχεία
του Διευθυντή του Εργαστηρίου αναγράφονται στους
χώρους που είναι εγκατεστημένο και δραστηριοποιείται
το Εργαστήριο.
2. Το Εργαστήριο χρησιμοποιεί για την αλληλογραφία
του στρογγυλή σφραγίδα που αναγράφει στον εξωτερικό κύκλο «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ» και
στον εσωτερικό «Εργαστήριο: «ΔΙΕΘΝΗΣ ΕΠΙΧΕΙΡΗΜΑΤΙΚΟΤΗΤΑ, ΗΘΙΚΗ ΚΑΙ ΔΕΟΝΤΟΛΟΓΙΑ ΚΑΙ ΔΙΠΛΩΜΑΤΙΑ»
και έχει ως έμβλημα στα έγγραφά του το αντίστοιχο του
Πανεπιστημίου Δυτικής Μακεδονίας.
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί το Εργαστήριο για την ξενόγλωσση αλληλογραφία του και τα έγγραφά του. Για την
επικοινωνία του Εργαστηρίου με εκπαιδευτικούς και
ερευνητικούς φορείς του εξωτερικού χρησιμοποιείται
ο αγγλικός τίτλος: «INTERNATIONAL BUSINESS, ETHICS
AND DEONTOLOGY AND DIPLOMACY».
Άρθρο 11
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 11 Μαρτίου 2021
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
Αριθμ. πράξεως 278
(3)
Διαπιστωτική πράξις υπαγωγής των Ιερών Κοιμητηριακών Ναών Παμμεγίστων Ταξιαρχών πό-
λεως Λευκάδος, Αγίου Δημητρίου Πηγαδισάνων
και Αγίας Μαύρας Σύβρου στην Ιερά Μητρόπολη
Λευκάδος και Ιθάκης.
Ο ΜΗΤΡΟΠΟΛΙΤΗΣ ΛΕΥΚΑΔΟΣ ΚΑΙ ΙΘΑΚΗΣ
Έχοντας υπόψη:
1) Τας διατάξεις της παρ. 1 του άρθρου 29 του ν. 590/
1977 «Περί Καταστατικού Χάρτου της Εκκλησίας της
Ελλάδος» (Α’ 146).
2) Τας διατάξεις της παρ. 1 του άρθρου 56 του ν. 4735/
2020 «Περί διοικήσεως και διαχειρίσεως Ιερών Ναών
εντός των Κοιμητηρίων» (Α’ 197).
3) Τας διατάξεις των άρθρων 1 και 14 του υπ’ αρ. 8/
1979 Κανονισμού της Ιεράς Συνόδου της Εκκλησίας της
Ελλάδος «Περί Ιερών Ναών και Ενοριών» (Α’ 1/1980),
διαπιστούμεν ότι:
1. Η διοίκησις και διαχείρισις του Ιερού Κοιμητηριακού Ναού Παμμεγίστων Ταξιαρχών πόλεως Λευκάδος
ασκείται υπό τριμελούς Συμβουλίου, διοριζομένου υπό
του Μητροπολίτου Λευκάδος και Ιθάκης.
2. Η διοίκησις και διαχείρισις των Ιερών Κοιμητηριακών
Ναών Αγίου Δημητρίου Πηγαδισάνων και Αγίας Μαύρας
Σύβρου ασκείται υπό των Εκκλησιαστικών Συμβουλίων
των Ιερών Ενοριακών Ναών Αγίων Αναργύρων Πηγαδισάνων και Γενεσίου Θεοτόκου Σύβρου αντιστοίχως.
3. Ο Ιερός Ναός Κοιμήσεως Θεοτόκου (Παναγίας
Δεματισάνας) Γύρας Λευκάδος, εξωκλήσιον του Ιερού
Ενοριακού Ναού Αγίου Νικολάου πόλεως Λευκάδος
(Α΄ 425/1915) και άπαντα τα λοιπά εν τη Ιερά Μητροπόλει Λευκάδος και Ιθάκης Ενοριακά Παρεκκλήσια ή
Εξωκλήσια, πέριξ των οποίων υφίστανται ή πρόκειται
να ιδρυθούν Κοιμητήρια εξακολουθούν να τελούν υπό
την αποκλειστικήν κυριότητα, νομήν και κατοχήν των
οικείων Ενοριών μετά των ομωνύμων Ι. Ενοριακών Ναών
(Ν.Π.Δ.Δ. κατ’ άρθρον 1 παρ. 4 του ν. 590/1977), οι οποίες ασκούν την διοίκησιν και διαχείρισιν αυτών διά των
Εκκλησιαστικών αυτών Συμβουλίων, συμφώνως προς
την κειμένην νομοθεσίαν.
Η πράξη αυτή να δημοσιευθεί στην Εφημερίδα της
Κυβερνήσεως.
Λευκάδα, 3 Μαρτίου 2021
Ο Μητροπολίτης
† Ο Λευκάδος και Ιθάκης ΘΕΟΦΙΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1266/01.04.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210201266.pdf | Tokens: 21024]